Ата-бабаларыбыз юлыннан

	Самараның “Болгар мирасы” тарихи-мәдәни фонды татар җәмәгатьчелеге өчен “Ата-бабаларыбыз юлыннан” дип аталган форум уздырды. Чарада катнашучылар арендага алынган “Алексей Толстой” теплоходында Самара – Казан – Болгар – Ширяево – Самара маршруты буенча сәяхәт иттеләр, мастер-классларда, фикер алышуларда катнаштылар.	 Форум программасы татар тормышына кагылышлы күп темаларны күтәрде. Бигрәк тә Идел буе татарлары тарихы турындагы лекцияләр кызык¬лы булды. Хан заманнарында татарларның биләмәләре Самара Җәясеннән башлап, Казанга кадәр җәйрәп яткан. XIII гасырда Болгар да, хәзерге археологлар Муром шәһәрчеге дип атаган шәһәр дә юкка чыккан. Шушы көннәрдә яңа гына табадан төшкән “Самара төбәге татарлары: тарихи-этнографик һәм җәмгыяви-икътисади очерк¬лар” китабы авторы Шамил Галимов та үзенең һәм бер төркем галимнәрнең хезмәтен тәкъдим итеп, чарада катнашучыларга бу турыда сөйләде. Татарстан Фәннәр Академиясенең архео¬логия институты хезмәткәре Искәндәр Исмәгыйлев та, аның сүзләрен дәвам итеп, делегатларга татар тарихының әле киң җәмәгатьчелеккә билгеле булмаган кайбер серләрен ачты. 
	---	
Бердәмлек

	№ --- | 25.09.2017	


